kardosdrur/scandi-wiki huggingface dataset:
Brownsville

Brownsville kan henvise til flere steder:

USA
 Brownsville, Californien (flertydig), flere steder i Californien
 Brownsville, Florida
 Brownsville (Metrorail station), togstation i Brownsville, Florida
 Brownsville, Escambia County, Florida
 Brownsville, tidligere navn for området South Atlanta i Atlanta, Georgia
 Brownsville, Illinois, i Jackson County
 Brownsville, White County, Illinois, i White County, Illinois
 Brownsville, Indiana
 Brownsville, Kentucky
 Brownsville, Maryland
 Brownsville, Minnesota
 Brownsville, Mississippi, i Hinds County, Mississippi
 Brownsville, Brooklyn, New York
 Brownsville, Ohio
 Brownsville, Oregon
 Brownsville, Pennsylvania
 Brownsville, Berks County, Pennsylvania
 Brownsville Township, Fayette County, Pennsylvania
 Brownsville, South Dakota
 Brownsville, Tennessee
 Brownsville, Texas, den største by med navnet Brownsville.
 Brownsville, Vermont
 Brownsville, Washington
 Brownsville, West Virginia
 Brownsville, Wisconsin

Canada
 Brownsville, British Columbia
 Brownsville, Nova Scotia
 Brownsville, Durham Region, Ontario
 Brownsville, Oxford County, Ontario
 Brownsville Station, Ontario

Australien
 Brownsville, New South Wales, en forstad i Wollongong, New South Wales
Paul Wilhelm af Württemberg

Paul Wilhelm, hertug af Württemberg (født 25. juni 1797 i Carlsruhe, Schlesien, død 25. november 1860 i Bad Mergentheim) var en betydningsfuld tysk naturforsker og opdager, som i det tidlige 19. århundrede foretog talrige forskningsrejser til Nordamerika, Nordafrika og Australien. I 1829 opdagede han floden Missouri.

Han var søn af hertug Eugen Friedrich Heinrich af Württemberg og hertuginde Luise, født prinsesse af Stolberg-Gedern. Han var nevø af Frederik 1. af Württemberg.

Referencer 

 Siegfried Augustin (Hg.): Herzog Paul Wilhelm von Württemberg, Reise nach dem nördlichen Amerika in den Jahren 1822 bis 1824. München 1978.
 Kazimierz Bobowski: Paul Herzog von Württemberg. In: Das Haus Württemberg - Ein biographisches Lexikon. Kohlhammer, Stuttgart 1997, 
 Monika Firla/Hermann Forkl: Herzog Paul Wilhelm von Württemberg (1797 - 1860) und Afrika (Sudan, Äthiopien, Kanuri und Afroamerika). In: Tribus, N.F. 47/1998. S. 57-95.
 Kilian Klann: Die Sammlung indianischer Ethnographica aus Nordamerika des Herzog Friedrich Paul Wilhelm von Württemberg. Wyk auf Föhr 1999.
 Monika Firla: Herzog Paul Wilhelm von Württemberg. Naturforscher, Ethnograph, Reisender, Sammler und Museumsgründer. In: Gerhard Thaddey/Joachim Fischer (Hg.): Lebensbilder aus Baden-Württemberg. Band 20. Stuttgart 2001. S. 226-257.

Huset Württemberg
Opdagelsesrejsende fra Tyskland
Botanikere fra Tyskland
Tyskere i 1800-tallet
Personer fra Schlesien
Frimurere fra Tyskland
Bracknell Forest

Bracknell Forest er en selvstyrende kommune i Berkshire, England.

Kommunen 
Kommunen styres af Bracknell Forest Borough Council, og dens administrationsby hedder Bracknell.

Kommunen blev oprettet 1. april 1974, da nogle mindre kommuner blev lagt sammen.

Den 1. april 1998 blev grevskabsrådet i Berkshire nedlagt, og Bracknell Forest fik status som en selvstyrende kommune.

Industri 
Der flere højteknologiske virksomheder, der har afdelinger i kommunen. Dette gælder bl.a. for Fujitsu, Dell, Hewlett-Packard, Sharp og Novell.

Der er også medicinalfirmaer i kommunen. Den mere traditionelle industri er bl.a. repræsenteret af Hyundai Heavy Industries og BMW.

Biludlejningsfirmaet Avis Europe har hovedkvarter i Bracknell.

Sandhurst 
Byen Sandhurst med Royal Military Academy Sandhurst ligger i kommunen.

Venskabsbyer 
Kommunen er venskabsby med Leverkusen i Tyskland.

Enhedslige myndigheder i Sydøstengland
Berkshire
Europa-Parlamentsvalget 2014 i Finland

Europa-Parlamentsvalget 2014 i Finland fandt sted den 25. maj 2014. Ved valget blev valgt Finlands 13 medlemmer til Europa-Parlamentet. Ved valget stemte vælgerne på opstillingsberettigede finske partier eller personer.

Valgresultat

Kilder 

Finland
Politiske valg i Finland
North Somerset

North Somerset er en selvstyrende kommune i det ceremonielle grevskab Somerset i England. Kommunen administreres fra Weston-super-Mare.

Woodspring Kommune 
Kommunen blev oprettet i 1974. Dengang hed kommunen Woodspring, og den hørte under grevskabet Avon. Da dette grevskab blev nedlagt i 1996, blev kommunen overflyttet til grevskabet Somerset, og den fik sit nuværende navn.

Bristol Airport 
Lufthaven Bristol Airport ligger i kommunen.

Weston-super-Mare Grand Pier 
Kommunen er kendt for ferieområdet Weston-super-Mare Grand Pier.

Enhedslige myndigheder i Sydvestengland
The Plant List

The Plant List (engelsk for Plantelisten) er en liste med botaniske navne for plantearter som er tilgængelig på World Wide Web. Den er lavet af Royal Botanic Gardens, Kew og the Missouri Botanical Garden. Det er meningen, at den skal omfatte alle kendte plantearter.

The Plant List tilstræber at indeholde alle publicerede navne for planter, og giver anbefalinger om hvilket navn man bør bruge, når flere navne er eller har været brugt om samme plante. Dette er i modsætning til et komplementært projekt kaldet The International Plant Names Index (IPNI), som Kew Gardens også er involveret i. IPNI samler et indeks med bibliografiske oplysninger om alle plantenavne, men forsøger ikke at vurdere dem.

Historie 

The Plant List er lavet, fordi den Globale strategi for plantebeskyttelse (Global Strategy for Plant Conservation) siger, at der fra 2010 skal være en bredt tilgængelig arbejdsliste med alle kendte plantearter som et skridt mod en komplet verdensflora. Strategien blev vedtaget i 2002 af de 193 lande som har tiltrådt Konventionen om biologisk diversitet. I december 2010 kom version 1.0 af The Plant List med en målsætning om at dække alle stængelplanter (dvs. blomsterplanter, nåletræer, bregner, ulvefødder, mosser, levermosser m.fl.).

Den nuværende udvidede og forbedrede version 1.1 udkom i september 2013, og der arbejdes fortsat på at lave nye forbedrede versioner.

Indhold 

Version 1.0 indeholdt 1.244.871 videnskabelige navne for alle taksonomiske rangeringer, heraf:
 1.040.426 artsnavne
 620 plantefamilier
 16.167 planteslægter

Version 1.1 indeholder 1.293.685 videnskabelige navne for alle taksonomiske rangeringer, heraf:
 1.064.035 artsnavne
 642 plantefamilier
 17.020 planteslægter

Mange af navnene er synonymer, da det ofte sker, at en art beskrives og navngives flere gange. The Plant List skelner mellem:
 anerkendte navne for en art, som er det navn som man anbefales at bruge
 synonymer som tidligere er blevet brugt, men som The Plant List ikke regner for det aktuelt anerkendte navn
 uløste navne, som endnu hverken kan placeres som anerkendte navne eller synonymer

Offentlig opmærksomhed 

Da The Plant List blev lanceret i 2010, som var internationalt år for biodiversitet i FN-regi, tiltrak den opmærksomhed for dens altomfattende målsætning. Fox News fremhævede det store antal synonymer og mente, at det skyldtes en "overraskende mangel" på biodiversitet på jorden. The Plant List tiltrak også opmærksomhed ved at bygge på Charles Darwins arbejde, idet Darwin i 1880'erne startede en planteliste med navnet Index Kewensis. Imidlertid er Index Kewensis nu indgået i IPNI snarere end i The Plant List.

Referencer

Eksterne henvisninger 
 Officiel website: http://www.theplantlist.org/

Databaser
Botanik
Central Bedfordshire

Central Bedfordshire er en selvstyrende kommune i det ceremonielle grevskab Bedfordshire i England. Kommunen administreres fra Chicksands.

Oprettet i 2009 
Kommunen blev oprettet i 2009, da Mid Bedfordshire District og South Bedfordshire District blev lagt sammen.

Kommunen grænser op til Luton, Hertfordshire, Cambridgeshire, Bedford, Milton Keynes og Buckinghamshire.

Enhedslige myndigheder i Østengland
Bedfordshire
Borough of Bedford

Borough of Bedford eller bare Bedford er en selvstyrende kommune i det ceremonielle grevskab Bedfordshire i England. Kommunen administreres fra Bedford.

Oprettet i 1974 
Kommunen blev oprettet i 1974, da tre mindre kommuner blev lagt sammen. Kommunen fik sit nuværende navn i 1992. Tidligere hed kommunen North Bedfordshire.

Kommunen blev selvstyrende, da grevskabsrådet for Bedfordshire blev nedlagt i 2009.

Kommunen grænser op til Central Bedfordshire, Cambridgeshire, Northamptonshire og Milton Keynes.

Kendte indbyggere 
Præsten og forfatteren John Bunyan (1628 – 1688) var fra Bedford.

Enhedslige myndigheder i Østengland
Bedfordshire
Niels Petersen (fløjtenist)

Niels Petersen (19. maj 1801 på Fødselsstiftelsen i København – 10. november 1851 i samme by) var en dansk fløjtenist og kgl. kapelmusikus, far til Jørgen Petersen.

Uddannelse 
Han var søn af tømmermand ved Holmen, senere restauratør Jens Petersen (ca. 1775-1840) og Ida Marie Petersen (ca. 1777-1825) og fik fra tiårsalderen undervisning på fløjte af kgl. kapelmusikus Peter Christian Bruun. Hans debut fandt sted i faderens dansebod Petershåb på Vesterbro.

Karriere 
I 1818 fik Niels Petersen plads i Det Kongelige Kapel og var indtil sin tidlige død en af Kapellets fornemste kunstnere, som ofte blev nævnt som del af "Det store Trekløver", hvis andre kunstnere var oboisten Christian Schiemann og klarinettisten Mozart Petersen. Han var både teknisk dygtig og fandt en klar og fyldig tone. Petersen deltog i koncerter, saloner, spillede også klaver og var organist ved Sankt Ansgars Kirke. Han dyrkede sang og var sanglærer og i et par år med succes konstitueret syngemester ved Det Kongelige Teater.

Hans hjem var en gæstfri ramme om besøge fra det danske musikliv og fra udlandet. Understøttet af Chatolkassen havde han i 1828 foretaget en rejse til Christiania, Stockholm, Leipzig og Berlin. De fleste af den næste generations fløjtenister fik deres uddannelse hos Niels Petersen, herunder hans egen søn. Selv døde han kun halvtreds år gammel i 1851.

Han blev gift 26. august 1825 på Frederiksberg med Frederikke Margrethe Anne Sophie Nissen (ca. 1798 i Rendsborg (?) - 3. decembr 1857 i København), datter af premierløjtnant, senere kaptajn Jørgen Carsten (Bloch) Nissen (1773-1812) og Marie Margrethe Opitius (1768-1855).

Han er begravet på Holmens Kirkegård.

Gengivelser 
 Portrætmaleri af Louis Aumont (ca. 1830, Det Kongelige Teater)
 Afbildet på Wilhelm Marstrands maleri af aftenselskab hos Christian Waagepetersen (1834, Det Nationalhistoriske Museum på Frederiksborg Slot), raderet af C.C. Andersen 1878

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Fløjtenister fra Danmark
Kongelige kapelmusici fra Danmark
Personer fra København
Danskere i 1800-tallet
Kolonnekørsel

Kolonnekørsel kan beskrives som en række køretøjer, der bevæger sig med samme hastighed og afstand mellem sig fra et sted til et andet, i nogle tilfælde efter bestemmelser givet af myndigheder. Dette gælder sædvanligvis militære kæretøjer under gruppevis forflytning med mere end fire køretøjer eller for civil trafik under særlige omstændigheder.

Kolonnekørsel forekommer blandt andet om vinteren, når vejret er for dårligt til at holde vejen åben permanent i fuld bredde. I Norge og Sverige benytter man kolonnekørsel om vinteren over fjeldpassager, hvor man venter til at nok køretøjer har samlet sig, for derefter at følge snerydningskøretøjet til nærmeste åbne vej. Kolonnekørsel kan også benyttes ved vejarbejde og større trafikulykker.

Trafik
Jørgen Petersen (fløjtenist)

Jørgen Carl Marius Petersen (24. august 1827 – 7. oktober 1899) var en dansk fløjtenist og kgl. kapelmusikus.

Han var søn af fløjtenist og kgl. kapelmusikus Niels Petersen. Fra 1842 til sin død sad han som sin fader som fløjtenist i Kapellet. Han var som faderen en meget dygtigt kunstner på sit instrument.

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Fløjtenister fra Danmark
Kongelige kapelmusici fra Danmark
Personer fra København
Danskere i 1800-tallet
Jørgen Petersen

Jørgen Petersen er navnet på flere personer:

 Jørgen Petersen (fløjtenist) (1827-1899) – dansk fløjtenist (Jørgen Carl Marius Petersen)
 Jørgen Petersen (generalkonsul) (1881-1951) – dansk generalkonsul og købmand
 Jørgen Petersen (møller) (1897-1966) – dansk møller
 Jørgen Petersen (søofficer) (1916-1986) – dansk søofficer
 Jørgen Petersen (håndboldspiller) (1944-2011) – dansk håndboldspiller

Se også 
 Jørga Petersen (1888-1947) – dansk grosserer
 Jørgen Møller Petersen (1850-1944) – dansk sparekassedirektør
 Jørgen Pedersen
Jersson González

Jersson Amur González Díaz (født 16. februar 1975 i Cali, Colombia) er en tidligere colombiansk fodboldspiller (midtbane).

González' spillede for en lang række klubber i både hjem- og udlandet gennem sin næsten 20 år lange karriere. Han var blandt andet tilknyttet América de Cali i sin fødeby, argentinske River Plate og tyrkiske Galatasaray. Længst tid tilbragte han hos América, hvor han var med til at vinde hele fire colombianske mesterskaber.

González spillede desuden, mellem 1995 og 2001, 20 kampe og scorede ét mål for det colombianske landshold. Han var en del af det colombianske hold, der i 2001 på hjemmebane for første gang nogensinde vandt guld ved Copa América. Han spillede to af landets seks kampe undervejs mod titlen.

Referencer 

Fodboldspillere fra Colombia
Fodboldspillere fra América de Cali
Fodboldspillere fra Club Atlético River Plate
Fodboldspillere fra Galatasaray SK
Personer fra Cali
Freddy Grisales

Freddy Indurley Grisales (født 22. september 1975 i Medellín, Colombia) er en tidligere colombiansk fodboldspiller (midtbane).

Grisales spillede for en lang række klubber i både hjem- og udlandet, heriblandt otte sæsoner for storklubben Atlético Nacional i hjembyen Medellín. Her var han med til at vinde det colombianske mesterskab i 1999. Han spillede også flere sæsoner i Argentina, hvor han både var tilknyttet San Lorenzo de Almagro, Colón og Independiente.

Grisales spillede desuden, mellem 1999 og 2007, 41 kampe og scorede seks mål for det colombianske landshold. Han var en del af det colombianske hold, der i 2001 på hjemmebane for første gang nogensinde vandt guld ved Copa América. Han spillede alle landets seks kampe i turneringen, heriblandt finalen mod Mexico.

Titler 
Categoria Primera A
 1999 med Atlético NacionalCopa América'''
 2001 med Colombia

Referencer 

Fodboldspillere fra Colombia
Fodboldspillere fra Independiente Medellín
Fodboldspillere fra Atlético Nacional
Fodboldspillere fra Atlético Junior
Fodboldspillere fra Club Atlético Colón
Fodboldspillere fra San Lorenzo de Almagro
Fodboldspillere fra Independiente
Personer fra Medellín
John Jairo Tréllez

John Jairo Tréllez Valencia (født 29. april 1968 i Turbo, Colombia) er en tidligere colombiansk fodboldspiller (angriber).

Af Tréllez klubber kan blandt andet nævnes Atlético Nacional i hjemlandet, Boca Juniors i Argentina og FC Zürich i Schweiz. Hos Nacional var han i 1991 med til at vinde det colombianske mesterskab.

Tréllez spillede desuden, mellem 1989 og 1994, 25 kampe og scorede tre mål for det colombianske landshold. Han deltog med sit land ved Copa América i både 1987, hvor holdet vandt bronze, samt i 1989.

Titler 
Categoria Primera A
 1991 med Atlético Nacional'''

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra FC Zürich
Fodboldspillere fra Boca Juniors
Fodboldspillere fra FC Dallas
Setswana

Setswana eller blot tswana er et sprog, der tales i det sydlige Afrika af lidt over 5 millioner mennesker. Det er et bantusprog tilhørende de niger-kordofanske sprog og er tæt beslægtet med de nordlige og sydlige sothosprog samt med kgalagadi og lozi.

Setswana er officielt sprog og lingua franca i Botswana, hvor lidt over en million af landets indbyggere taler det. Størstedelen af de setswanatalende folk lever i Sydafrika, hvor omkring fire millioner mennesker taler sproget. Før ophævelsen af apartheid levede disse folk primært i bantustanen Bophuthatswana. Ud over de to nævnte lande findes der minoriteter i Zimbabwe og Namibia, der taler setswana.

Referencer 

Bantusprog
Sprog i Botswana
Sprog i Sydafrika
Sprog i Zimbabwe
Sprog i Namibia
Pedro Zape

Pedro Antonio Zape  (født 3. juni 1949 i Puerto Tejada, Colombia) er en tidligere colombiansk fodboldspiller (målmand).

Zape spillede hele sin karriere i én by, nemlig Cali, hvor han først i 16 sæsoner var tilknyttet Deportivo Cali, og efterfølgende i fire år América de Cali. Han vandt fire colombianske mesterskaber i sin tid hos Deportivo og to hos América.

Zape spillede desuden, mellem 1972 og 1985, 47 kampe for det colombianske landshold. Han deltog med sit land ved Copa América i både 1975, hvor holdet vandt sølv, samt i 1979.

Titler 
Categoria Primera A
 1967, 1969, 1970 og 1974 med Deportivo Cali'''
 1985 og 1986 med América de Cali

Referencer 

Fodboldspillere fra Colombia
Fodboldspillere fra Deportivo Cali
Fodboldspillere fra América de Cali
Okavangodeltaet

Okavangodeltaet i Botswana er et stort indlandsdelta, som er opstået, hvor Okavango-floden når et tektonisk lavpunkt i det centrale område af det endorheiske bækken i Kalahari-ørkenen. Alt vand, der når frem til deltaet, vil ende med at fordampe eller transpirere og løber ikke ud i noget hav. Hvert år spredes 11 km³ vand over området, som er et sted mellem 6.000 og 15.000 km². Noget af flodvandet ender i Ngami-søen. Moremi vildreservatet er en nationalpark, der ligger i den østlige side af deltaet. Dette faktum har medvirket til at gøre Okavangodeltaet til et af Afrikas syv naturvidundere, som blev officielt udpeget 11. februar 2013.

Området var oprindeligt en del af Makgadikgadisøen, der udtørrede i løbet af holocæn og efterlod det nuværende delta. Det er en udbredt påstand, at Okavangodeltaet er verdens største indlandsdelta, men alene i Afrika er der to deltaer, der er større, nemlig Sudd, der er en del af Nilen i Sydsudan, og Maasina, der er en del af Niger i Mali.

Referencer 

Botswanas geografi
Verdensarvsområder i Afrika
Deltaer
Endorheiske bassiner
Diego Osorio

Diego Leon Osorio Rendón (født 21. juli 1970 i Tuluá, Colombia) er en tidligere colombiansk fodboldspiller (Forsvarer).

Osorio tilbragte hele sin karriere i hjemlandet, hvor han var tilknyttet begge de to store Medellín-klubber, Independiente og Atlético Nacional, samt Santa Fe fra Bogotá. Hos Nacional var han i både 1991 og 1994 med til at vinde det colombianske mesterskab.

Osorio spillede desuden, mellem 1991 og 1995, 17 kampe for det colombianske landshold. Han deltog med sit land ved Copa América i både 1991 og i 1993, hvor holdet ved sidstnævnte turnering vandt bronze. Han var også en del af landets trup til OL i 1992 i Barcelona.

Titler 
Categoria Primera A
 1991 og 1994 med Atlético Nacional'''

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Independiente Medellín
Fodboldspillere fra Independiente Santa Fe
Colorado River (Texas)

Colorado er en flod der løber i delstaten Texas i USA. Den er 1.387 km lang, og er med det USAs 18. længste flod og også den længste flod med både kilde og udmunding i Texas.

Floden løber mod sydøst fra Vest-Texas (med begyndelse i Dawson County) via delstatshovedstaden Austin, og videre ud i Matagordabugten og Mexicanske Golf. Det er 11 kunstige dæmninger langs flodløbet, og nær udløbet bruges floden vand til køling af atomreaktorer. Colorado har ikke haft nogen trafikal betydning siden den amerikanske borgerkrig.

Colorado har gennem tiderne haft flere andre navne. Indianerne har kaldt den både Kanahatino (af Caddoerne) og Pashohono. I 1684 kaldte de opdagelsesrejsende Juan Domínguez de Mendoza og Nicolás López floden for San Clemente. I 1687 kaldte den franske opdagelsesrejsende René Robert Cavalier, Sieur de La Salle foden for La Sablonnière. Det nuværende navn, Colorado, er spansk for rødfarvet, dette til trods for at vandet er klart. Navnet blev antagelig givet af Alonso De León, til en en anden flod, Brazos River, og senere forvirring førte til at navnet blev givet til den nuværende flod Colorado.

Se også 
 Vandløb i USA

Eksterne kilder/henvisninger 

 Handbook of Texas Om Colorado i Texas (engelsk)

Vandløb i Texas
Helle Løvgreen Mølvig

Helle Nøhrmann Løvgreen Mølvig (født 29. november 1963 og opvokset i Frederikssund) er en dansk politiker for Radikale Venstre. Hun indtrådte i Folketinget den 1. august 2014 efter Christian Friis Bach nedlagde sit mandat til fordel for en toppost som leder af FN's økonomiske kommission for Europa (UNECE), og sad der indtil folketingsvalget 18. juni 2015 hvor hun ikke blev genvalgt.

Baggrund 
Helle Løvgreen Mølvig har været sit partis spidskandidat til byrådet i Frederikssund og har siddet i Radikale Venstres Hovedbestyrelse.

Hun er uddannet filmproducer fra den Danske Filmskole i 1997 og har en diplomuddannelse som lægemiddelkonsulent fra 2012.

Hun bor i Frederikssund sammen med sin mand og to adoptivdøtre.

Henvisninger 

Folketingsmedlemmer i 2010'erne
Personer fra Frederikssund
Tidligere folketingsmedlemmer fra Det Radikale Venstre
Filmproducere fra Danmark
Pablo Larios

Pablo Larios Iwasaki (født 31. juli 1960 i Zacatepec, Mexico, død 31. januar 2019) var en mexicansk fodboldspiller (målmand).

Larios spillede gennem sin karriere for fire forskellige mexicanske klubber, Zacatepec, Cruz Azul, Puebla FC og Toros Neza. I 1990 vandt ham med Puebla både det mexicanske mesterskab og pokalturneringen Copa MX.

Larios spillede desuden mellem 1983 og 1991 48 kampe for det mexicanske landshold. Han deltog ved VM i 1986 på hjemmebane, hvor han spillede alle mexicanernes fem kampe Han var også med til at vinde bronze ved det nordamerikanske mesterskab CONCACAF Gold Cup i 1991.

Titler 
Liga MX
 1990 med Puebla FC

Copa MX
 1990 med Puebla FC

Referencer

Eksterne henvisninger 
 

Fodboldspillere fra Mexico
Fodboldspillere fra Puebla FC
Fodboldspillere fra Cruz Azul
Deltagere ved verdensmesterskabet i fodbold 1986